  vk.com (Оксана Казанцева) Анжелика Тихонова корреспондент 0+ 4-тӥ куартолэзе Якшур Бӧдьяысь чеберлыко киужъёсъя центрын ёросын вордӥськем Россиысь калык кибашлылэн Оксана Казанцевалэн «Письмена предков» адӟытонэз усьтӥськоз. Со сярысь ужъюртлэн «ВКонтакте» мерлыко вотэсысь бамаз ивортӥзы. 2019-тӥ арын Оксана Казанцева Москваын Россиысь суредасьёслэн творчествоя огазеяськоназы адӟытонзэ ортчытӥз. Нош матрёшка-неваляшка ужзэ Лондонэ вожвылъяськонэ ысъяз, отын со 2-тӥ инты басьтӥз. Кибашлы кемалась Ижкарын улэ ни ке но, вордӥськем палъёсысьтыз киуж сямъёсты азинтэ. « Мынам воршудэ – Бӧдья. Адӟытонэ аспӧртэм пӧрмиз, отын роспись но, текстиль но вань. Озьы ик валтӥсь темазэ возьматӥсь арбериос но, адӟытонлэн азьвесь сӥньысэз луиз арбериосын «Письмена предков» нимам сузъет. Со ужъёсам мон позументэн пужыятскон амалэз кутӥ, со вашкала дыръя Удмуртилэн шор люкетаз вӧлмемын вал, отысь мынам атае (Бӧдья) но анае (Шаркан) » Оксана Казанцева, кибашлы Фото: vk.com (Оксана Казанцева) Адӟытонэз усьтон ужрад 4-тӥ куартолэзе 14 часын Якшур-Бӧдья ёрос культура юртын ортчоз. Адӟытон 3-тӥ инвожоозь ужалоз. Тодэ вайытом, кемалась ик ӧвӧл Ижкарын «Бодьинский позумент» адӟытон ужаз.  Тегъёс: Удмуртия Якшур-Бӧдья кибашлыос киуж Лулчеберет удмуртъёс  